Գրանցված է

Լեռնային Ղարաբաղի Հանրապետության

արդարադատության նախարարության կողմից

2014 թվականի \_\_\_\_\_\_\_\_\_\_\_\_\_\_ «\_\_\_»-ին

Պետական գրանցման համար\_\_\_\_\_\_\_\_\_\_\_\_

Լեռնային Ղարաբաղի Հանրապետության

արդարադատության նախարար

Ա.Դանիելյան

ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆՆ

ԱՌԸՆԹԵՐ ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ՈՍՏԻԿԱՆՈՒԹՅԱՆ ՊԵՏ

Հ Ր Ա Մ Ա Ն

«\_\_\_»\_\_\_\_\_\_\_\_\_\_\_\_\_\_\_2014թ. N \_\_\_\_-Ն

ք.Ստեփանակերտ

ՈՍՏԻԿԱՆՈՒԹՅԱՆ ԿԱՐԳԱՊԱՀԱԿԱՆ ՀԱՆՁՆԱԺՈՂՈՎԻ ԿԱԶՄՈՒՄ ԸՆԴԳՐԿՎԵԼՈՒ ՆՊԱՏԱԿՈՎ ՀԱՍԱՐԱԿԱԿԱՆ ՄԻԱՎՈՐՈՒՄՆԵՐԻ ԿՈՂՄԻՑ ՆԵՐԿԱՅԱՑՎՈՂ ՀԱՅՏԵՐԸ ՈՍՏԻԿԱՆՈՒԹՅԱՆ ԿՈՂՄԻՑ ԸՆԴՈՒՆԵԼՈՒ, ՔՆՆԱՐԿԵԼՈՒ, ԹԵԿՆԱԾՈՒՆԵՐԻՆ ԸՆՏՐԵԼՈՒ ԿԱՐԳԸ ՍԱՀՄԱՆԵԼՈՒ ՄԱՍԻՆ

Համաձայն Լեռնային Ղարաբաղի Հանրապետության կառավարության 2014 թվականի օգոստոսի 5-ի N 515-Ն որոշման N 2 հավելվածի 5-րդ կետի.

ՀՐԱՄԱՅՈՒՄ ԵՄ՝

1. Սահմանել ոստիկանության կարգապահական հանձնաժողովի կազմում ընդգրկվելու նպատակով հասարակական միավորումների կողմից ներկայացվող հայտերը ոստիկանության կողմից ընդունելու, քննարկելու, թեկնածուներին ընտրելու կարգը` համաձայն հավելվածի:

2. Սույն հրամանն ուժի մեջ է մտնում 2015 թվականի հունվարի 1-ից:

ԳԵՆԵՐԱԼ-ՄԱՅՈՐ Կ.ԱՂԱՋԱՆՅԱՆ

Հավելված

Լեռնային Ղարաբաղի Հանրապետության

կառավարությանն առընթեր Լեռնային Ղարաբաղի

Հանրապետության ոստիկանության պետի

2014 թվականի \_\_\_\_\_\_\_\_\_\_\_ «\_\_»-ի N\_\_-Ն հրամանի

Կ Ա Ր Գ

ՈՍՏԻԿԱՆՈՒԹՅԱՆ ԿԱՐԳԱՊԱՀԱԿԱՆ ՀԱՆՁՆԱԺՈՂՈՎԻ ԿԱԶՄՈՒՄ ԸՆԴԳՐԿՎԵԼՈՒ ՆՊԱՏԱԿՈՎ ՀԱՍԱՐԱԿԱԿԱՆ ՄԻԱՎՈՐՈՒՄՆԵՐԻ ԿՈՂՄԻՑ ՆԵՐԿԱՅԱՑՎՈՂ ՀԱՅՏԵՐԸ ՈՍՏԻԿԱՆՈՒԹՅԱՆ ԿՈՂՄԻՑ ԸՆԴՈՒՆԵԼՈՒ, ՔՆՆԱՐԿԵԼՈՒ, ԹԵԿՆԱԾՈՒՆԵՐԻՆ ԸՆՏՐԵԼՈՒ

I. ԸՆԴՀԱՆՈՒՐ ԴՐՈՒՅԹՆԵՐ

1. Սույն կարգով կարգավորվում են Լեռնային Ղարաբաղի Հանրապետության կառավարությանն առընթեր Լեռնային Ղարաբաղի Հանրապետության ոստիկանության (այսուհետ` ոստիկանություն) կարգապահական հանձնաժողովի (այսուհետ՝ կարգապահական հանձնաժողով) կազմում ընդգրկվելու նպատակով հասարակական միավորումների կողմից ներկայացվող հայտերն ընդունելու, քննարկելու և թեկնածուներին ընտրելու հետ կապված հարաբերությունները:

2. Կարգապահական հանձնաժողովի կազմում ընդգրկվելու նպատակով հասարակական միավորումների ներկայացուցիչների ընտրությունը յուրաքանչյուր տարի իրականացնում է ոստիկանությունը:

3. Հասարակական միավորման ներկայացուցչի ընտրության համար սույն կարգով նախատեսված դրույթների կատարման անմիջական պատասխանատուն ոստիկանության ներքին անվտանգության ծառայությունն է:

II. ՀԱՍԱՐԱԿԱԿԱՆ ՄԻԱՎՈՐՈՒՄՆԵՐԻ ՆԵՐԿԱՅԱՑՈՒՑԻՉՆԵՐԻՆ ԿԱՐԳԱՊԱՀԱԿԱՆ ՀԱՆՁՆԱԺՈՂՈՎԻ ԿԱԶՄՈՒՄ ԸՆԴԳՐԿԵԼՈՒ ՄԱՍԻՆ ՀԱՅՏԱՐԱՐՈՒԹՅՈՒՆԸ

4. Կարգապահական հանձնաժողովի կազմում հասարակական միավորումների ներկայացուցիչներին ընդգրկելու մասին հայտարարությունը ոստիկանությունը հրապարակում է մինչև յուրաքանչյուր տարվա հունվարի 15-ը` հասարակական միավորումների տվյալների շտեմարանի ձևավորման և վարման համար: Հայտարարությունը հրապարակվում է մամուլի և զանգվածային լրատվության այլ միջոցներով, ինչպես նաև ոստիկանության www.police.nkr.am պաշտոնական կայքէջում:

5. Հայտարարության մեջ պետք է ներառվեն առնվազն հետևյալ տվյալները`

1) հայտերի ներկայացման վայրը (հասցեն) և հեռախոսահամարը, էլեկտրոնային փոստի հասցեն.

2) հայտերի ընդունման օրերը և ժամերը.

3) հայտ ներկայացնող հասարակական միավորումներից պահանջվող անհրաժեշտ փաստաթղթերը և տեղեկությունները.

4) հայտերը ներկայացնելու վերջնաժամկետը:

6. Հասարակական միավորումները հայտերը ներկայացնում են ոստիկանություն` համաձայն ձևի (կցվում է):

III. ՀԱՍԱՐԱԿԱԿԱՆ ՄԻԱՎՈՐՈՒՄՆԵՐԻ ՏՎՅԱԼՆԵՐԻ ՇՏԵՄԱՐԱՆԻ ՁԵՎԱՎՈՐՈՒՄԸ ԵՎ ՎԱՐՈՒՄԸ

7. Ոստիկանությունը հասարակական միավորումների հայտերի հիման վրա ձևավորում է տվյալների շտեմարան:

8. Տվյալների շտեմարանն իր մեջ պարունակում է հետևյալ տվյալները`

1) հասարակական միավորման անվանումը.

2) հասարակական միավորման գտնվելու վայրը.

3) հասարակական միավորման գործունեության բնույթը.

4) գործադիր մարմնի ղեկավարի անունը, ազգանունը, անձնագրային տվյալները.

5) ներկայացուցչի անունը, ազգանունը, անձնագրային տվյալները, հեռախոսահամարները, էլեկտրոնային փոստի հասցեն:

9. Հասարակական միավորումների տվյալների շտեմարանը վարում է ներքին անվտանգության ծառայությունը:

10. Տվյալների շտեմարանը ձևավորվում է յուրաքանչյուր տարի` հայտարարությունը հրապարակելուց հետո 30-օրյա ժամկետում` հասարակական միավորումների կողմից ներկայացված հայտերի հիման վրա:

11. Հասարակական միավորումը որևէ տվյալի փոփոխման դեպքում հինգ աշխատանքային օրվա ընթացքում դրա մասին գրավոր տեղեկացնում է ոստիկանությանը:

IV. ՀԱՅՏ ՆԵՐԿԱՅԱՑՆԵԼՈՒ ԻՐԱՎՈՒՆՔ ՈՒՆԵՑՈՂ

ՀԱՍԱՐԱԿԱԿԱՆ ՄԻԱՎՈՐՈՒՄՆԵՐԸ

12. Հայտ կարող են ներկայացնել Լեռնային Ղարաբաղի Հանրապետությունում գործող այն հասարակական միավորումները, որոնք ունեն առնվազն երեք ամսվա գործունեություն:

13. Յուրաքանչյուր հասարակական միավորում հայտը ներկայացնում է մեկ լիազոր ներկայացուցչի համար:

14. Եթե հայտը ներկայացնողը հասարակական միավորման գործադիր մարմնի ղեկավարը չէ, ապա հայտի հետ ներկայացնում է նաև հասարակական միավորման կողմից տրված լիազորագիրը:

15. Հասարակական միավորման կողմից հայտ չի կարող ներկայացվել այն ներկայացուցչի համար, որը դատապարտվել է հանցագործություն կատարելու համար, և դատվածությունը սահմանված կարգով հանված կամ մարված չէ և (կամ) տառապում է Լեռնային Ղարաբաղի Հանրապետության կառավարության 2014 թվականի ապրիլի 1-ի N 184-Ն որոշմամբ հաստատված ցանկով նախատեսված հիվանդություններից որևէ մեկով:

16. Սույն կարգի 15-րդ կետով նախատեսված պահանջների ապահովման համար պատասխանատու են հայտը ներկայացնող հասարակական միավորման ներկայացուցիչը և հասարակական միավորման գործադիր մարմնի ղեկավարը:

V. ԿԱՐԳԱՊԱՀԱԿԱՆ ՀԱՆՁՆԱԺՈՂՈՎԻ ԿԱԶՄՈՒՄ ԸՆԴԳՐԿՎԵԼՈՒ ՎԵՐԱԲԵՐՅԱԼ ՀԱՍԱՐԱԿԱԿԱՆ ՄԻԱՎՈՐՈՒՄՆԵՐԻ ՀԱՅՏԵՐԸ ՔՆՆԱՐԿԵԼԸ ԵՎ ԴՐԱՆՔ ՄԵՐԺԵԼՈՒ ՀԻՄՔԵՐԸ

17. Կարգապահական հանձնաժողովի կազմում ընդգրկվելու վերաբերյալ հասարակական միավորումների կողմից ներկայացված հայտերը քննարկվում են ներքին անվտանգության ծառայության կողմից:

18. Ներկայացրած հայտը կարող է մերժվել, եթե ներկայացվել է սույն կարգի պահանջների խախտմամբ:

19. Հայտում ձևական սխալների առկայության դեպքում ներքին անվտանգության ծառայությունը տեղեկացնում է այդ մասին հայտը ներկայացնողին և հնարավորություն տալիս մինչև հայտերի ներկայացման վերջնաժամկետի ավարտը շտկելու դրանք:

20. Հայտը մերժվում է ներքին անվտանգության ծառայության կողմից գրավոր ծանուցման միջոցով հայտը ստացվելուց հետո յոթ օրացուցային օրվա ընթացքում` նշելով սույն կարգի այն դրույթը, որի չպահպանելը մերժման համար հիմք է հանդիսացել:

21. Հայտի մերժումը կարող է բողոքարկվել դատական կարգով:

22. Կարգապահական հանձնաժողովի կազմում ընդգրկվելու վերաբերյալ հասարակական միավորման կողմից հայտ չի կարող ներկայացվել միևնույն ներկայացուցչի վերաբերյալ երկու տարի անընդմեջ:

VI. ԿԱՐԳԱՊԱՀԱԿԱՆ ՀԱՆՁՆԱԺՈՂՈՎԻ ԿԱԶՄՈՒՄ ԸՆԴԳՐԿԵԼՈՒ ՆՊԱՏԱԿՈՎ ԹԵԿՆԱԾՈՒՆԵՐԻՆ ԸՆՏՐԵԼՈՒ ԿԱՐԳԸ

23. Ներքին անվտանգության ծառայությունը յուրաքանչյուր տարի տվյալների շտեմարանի ձևավորումից հետո 10-օրյա ժամկետում տվյալների շտեմարանը ներկայացնում է ոստիկանության պետին, որի կողմից հանձնաժողովի կազմում ընդգրկելու նպատակով ընտրվում է չորս հասարակական միավորում: Ընտրության ընթացքում նախապատվությունը կարող է տրվել իրավապաշտպան հասարակական գործունեությամբ զբաղվող հասարակական միավորումներին:

24. Եթե տվյալ տարում կարգապահական հանձնաժողովի կազմում ընդգրկվելու համար ներկայացվել է թվով չորս հայտ, ապա ընտրված են համարվում այդ թեկնածուները:

25. Եթե ներկայացված հայտերի թիվը չորսից պակաս է, ապա ոստիկանությունը հրապարակում է նոր հայտարարություն` հայտերը ներկայացնելու վերջնաժամկետը 15 օրով երկարաձգելու վերաբերյալ:

26. Կարգապահական հանձնաժողովի կազմում ընդգրկելու համար ընտրված թեկնածուների տվյալները հինգ աշխատանքային օրվա ընթացքում ոստիկանության կողմից ներկայացվում են Լեռնային Ղարաբաղի Հանրապետության կառավարության աշխատակազմ` հաստատման:

27. Եթե Լեռնային Ղարաբաղի Հանրապետության կառավարությունը ամբողջությամբ կամ մասնակի չի հաստատում ներկայացված թեկնածությունները, կամ մինչև հաստատման ներկայացնելը թեկնածուն հրաժարվում է ընդգրկվել կարգապահական հանձնաժողովի կազմում, կամ նրա ընդգրկվելը որևէ պատճառով (մահ, հիվանդություն և այլն) դառնում է անհնարին, ոստիկանության պետն առկա տվյալների շտեմարանից կատարում է լրացուցիչ ընտրություն, և ընտրված թեկնածուների տվյալները ներկայացվում են Լեռնային Ղարաբաղի Հանրապետության կառավարության աշխատակազմ` հաստատման:

28. Եթե Լեռնային Ղարաբաղի Հանրապետության կառավարության կողմից թեկնածությունները հաստատելուց հետո կարգապահական հանձնաժողովի կազմում ընդգրկված հասարակական միավորման ներկայացուցիչը հրաժարվում է կարգապահական հանձնաժողովում իր անդամությունից կամ նրա մասնակցությունը կարգապահական հանձնաժողովի աշխատանքներին որևէ պատճառով (մահ, հիվանդություն և այլն) դառնում է անհնարին, ոստիկանության պետն առկա տվյալների շտեմարանից կատարում է լրացուցիչ ընտրություն, և ընտրված նոր թեկնածուի տվյալները ներկայացվում են Լեռնային Ղարաբաղի Հանրապետության կառավարության աշխատակազմ` հաստատման:

29. Եթե շտեմարանում առկա հայտերի թիվը չի բավարարում սույն կարգի 27-րդ և 28-րդ կետերով նախատեսված լրացուցիչ ընտրությունը կատարելու համար, ապա ոստիկանությունը հրապարակում է լրացուցիչ հայտարարություն:

30. Կարգապահական հանձնաժողովի կազմում ընտրվելու մասին ներքին անվտանգության ծառայությունը գրավոր տեղեկացնում է թեկնածուին Լեռնային Ղարաբաղի Հանրապետության կառավարության որոշմամբ կարգապահական հանձնաժողովի կազմում հասարակական միավորումների ներկայացուցիչներին ընդգրկելուց հետո` հնգօրյա ժամկետում:

31. Կարգապահական հանձնաժողովի կազմում ընտրված և ընդգրկված հասարակական միավորման ներկայացուցիչը կարգապահական հանձնաժողովի նիստերին ներկայանում է անձը հաստատող փաստաթղթով:

***Ձև***

Լեռնային Ղարաբաղի Հանրապետության ոստիկանության պետ

պարոն \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (անունը, ազգանունը)

Հ Ա Յ Տ

 Խնդրում եմ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ն ընդգրկել

(հասարակական միավորման անվանումը)

Լեռնային Ղարաբաղի Հանրապետության ոստիկանության տվյալների շտեմարանում` Լեռնային Ղարաբաղի Հանրապետության ոստիկանության կարգապահական հանձնաժողովի կազմում հասարակական միավորման ներկայացուցչին ներգրավելու նպատակով:

Ներկայացնում եմ հետևյալ տեղեկությունները`

1. հասարակական միավորման գտնվելու վայրը`\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. հասարակական միավորման գործունեության բնույթը` \_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. գործադիր մարմնի ղեկավար` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (անունը, ազգանունը)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ծննդյան օրը, ամիսը, տարին) (անձնագրի սերիան, համարը, երբ և ում կողմից է տրվել)

4. ներկայացուցիչ`\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (անունը, ազգանունը) (ծննդյան օրը, ամիսը, տարին)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(անձնագրի սերիան, համարը, երբ և ում կողմից է տրվել)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(հեռախոսահամարները, էլեկտրոնային փոստի հասցեն)

Հայտնում եմ, որ ներկայացվող անձը Լեռնային Ղարաբաղի Հանրապետության կառավարության 2014 թվականի ապրիլի 1-ի N 184-Ն որոշմամբ հաստատված ցանկով նախատեսված հիվանդություններից որևէ մեկով չի տառապում:

Կեղծ տեղեկություններ (տվյալներ) ներկայացնելու համար օրենքով նախատեսված պատասխանատվության մասին զգուշացված եմ`

Հայտատու` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ստորագրություն) (անունը, ազգանունը)

«\_\_\_\_» \_\_\_\_\_\_\_\_\_\_\_\_\_ 20 թ.

**Հ Ի Մ Ն Ա Վ Ո Ր ՈՒ Մ**

**«Ոստիկանության կարգապահական հանձնաժողովի կազմում ընդգրկվելու նպատակով հասարակական միավորումների կողմից ներկայացվող հայտերը ոստիկանության կողմից ընդունելու, քննարկելու, թեկնածուներին ընտրելու կարգը սահմանելու մասին» Լեռնային Ղարաբաղի Հանրապետության կառավարությանն առընթեր Լեռնային Ղարաբաղի Հանրապետության ոստիկանության պետի հրամանի ընդունման**

**1. Ընթացիկ իրավիճակը և իրավական ակտի ընդունման անհրաժեշտությունը**

«Ոստիկանության կարգապահական հանձնաժողովի կազմում ընդգրկվելու նպատակով հասարակական միավորումների կողմից ներկայացվող հայտերը ոստիկանության կողմից ընդունելու, քննարկելու, թեկնածուներին ընտրելու կարգը սահմանելու մասին» Լեռնային Ղարաբաղի Հանրապետության կառավարությանն առընթեր Լեռնային Ղարաբաղի Հանրապետության ոստիկանության պետի հրամանի ընդունման անհրաժեշտությունը բխում է Լեռնային Ղարաբաղի Հանրապետության կառավարության 2014 թվականի օգոստոսի 5-ի N 515-Ն որոշման 2-րդ հավելվածով սահմանված Լեռնային Ղարաբաղի Հանրապետության ոստիկանության կարգապահական հանձնաժողովի աշխատակարգի 5-րդ կետի պահանջներից, որի համաձայն հանձնաժողովի չորս հասարակական միավորումների ներկայացուցիչներին հանձնաժողովում ընդգրկելու համար ներկայացված հայտերը ոստիկանության կողմից ընդունելու, քննարկելու, թեկնածուներին ընտրելու կարգը սահմանվում է ոստիկանության պետի նորմատիվ հրամանով:

**2. Առաջարկվող կարգավորման բնույթը**

Հրամանով առաջարկվում է կանոնակարգել Լեռնային Ղարաբաղի Հանրապետության ոստիկանության կարգապահական հանձնաժողովի կազմում ընդգրկվելու նպատակով հասարակական միավորումների կողմից ներկայացվող հայտերն ընդունելու, քննարկելու և թեկնածուներին ընտրելու հետ կապված հարաբերությունները:

**3. Նախագծի մշակման գործընթացում ներգրավված ինստիտուտները,**

**անձինք և նրանց դիրքորոշումը**

# Հրամանի նախագիծը մշակվել է Լեռնային Ղարաբաղի Հանրապետության ոստիկանության շտաբի կողմից:

**4. Ակնկալվող արդյունքը**

# Հրամանով կկանոնակարգվեն հասարակական միավորումների ներկայացուցիչներին ոստիկանության կարգապահական հանձնաժողովի կազմում ընդգրկելու հետ կապված հարաբերությունները:

**ԼՂՀ ՈՍՏԻԿԱՆՈՒԹՅԱՆ ՊԵՏ**

**ԳԵՆԵՐԱԼ-ՄԱՅՈՐ Կ.ԱՂԱՋԱՆՅԱՆ**